**“BE A PART OF THE CHANGE”**

Projekat „**Pokreni svoju budućnost**“ koji je podržan od strane **Ministarstva omladine i sporta**, održava se po treći put u Kragujevcu tokom leta ove godine. Projekat se sastoji od jezičkih radionica i radionica informatičke pismenosti i počinje sa realizacijom **1.jula**, radionice će se održavati od **8.jula,** a ceo projekat se završava **15.avgusta**. Radionice će držati studenti volonteri koji će boraviti u našem gradu duže od mesec i po dana. Pored rada i druženja sa decom, volonteri će imati priliku da upoznaju naš grad, kulturu i naš način života.

U skladu sa projektom, organizujemo događaj “**BE A PART OF THE CHANGE**” koji će biti održan **10. jula 2015. u 17h u Rektoratu Univerziteta u Kragujevcu**.
Ovaj događaj ima za cilj da pruži mogućnost studentima svih fakulteta, kao i svim zainteresovanim mladim ljudima, da upoznaju volontere iz zemalja kao što su **Turska, Rusija, Francuska, Mongolija, Ukrajina, Poljska, Italija, Azerbejdžan, Moldavija i Grčka**. Ovaj događaj je prilika da se studenti upoznaju sa studentima iz drugih zemalja, saznaju mnogo toga o njihovoj kulturi, njihovom načinu života, kao i to zašto su se odlučili da dođu baš u Srbiju. Ovo je takođe jedinstvena prilika za studente koji planiraju da i sami odu na praksu da saznaju kakvo je iskustvo drugih studenata koji su upravo na svojoj volonterskoj praksi.

Studentska organizacija AIESEC razvija liderski potencijal mladih, tako da želimo da u praksi pokažemo važnost formalnog i neformalnog obrazovanja, kao i širok spektar mogućnosti koje se pružaju mladima u Srbiji, a da oni toga još nisu ni svesni. Isto tako, želimo da pokažemo koliko su važne za razvoj našeg grada ovakve studentske razmene, kao i činjenicu da naši studenti mogu isto tako pomoći nekom gradu u nekoj drugoj zemlji.

Više informacija kao i prijavu za stručnu praksu u inostranstvu možete pronaći na sledećem linku: [http://bit.ly/GT\_teaching](http://bit.ly/GT_teaching%22%20%5Ct%20%22_blank), a za volontersku praksu na: <http://bit.ly/GlobalCitizenSrbija>

AIESEC je globalna mreža studenata koja razvija liderski potencijal mladih i pozitivno utiče nadruštvo. Prisustvom u preko 120 zemalja sveta, AIESEC predstavlja najveću organizaciju vođenu od strane studenata. Svojim programima internacionalnih praksi i organizacijom edukativnih i društveno-odgovornih projekata, AIESEC pruža mladima jedinstvenu mogućnost za lični i profesionalni razvoj.

Dijana Trunić

Potpredsednica za marketing i odnose sa javnošću

AIESEC Kragujevac

Telefon: +381 (0) 62 363 203

E-mail: dijana.trunic@aiesec.net